open-index/open-wikipedia-markdown huggingface dataset:
אפימול סיטי

**אפימול סיטי** (ברוסית: **Афимолл Сити**) הוא מרכז קניות, שנמצא ב"מוסקבה סיטי", מרכז העסקים הבינלאומי של מוסקבה.

מתחם הקניות והבידור "אפימול סיטי" ממוקם בחלק המרכזי של ליבת מוסקבה סיטי. הקניון מחולק לארבעה אזורים המשקפים רעיונית את עונות השנה. נפח המתחם נוצר על ידי נפחי 4-מודולים חזיתיים בני 5 קומות.

הקניון כולל אזור קניות ותערוכות, בילויים, פארק, משטח החלקה, תערוכות, בתי קייטרינג, מתחמי קניות ובילוי, גלריות, מסעדות. חלל הבילוי העיקרי מכוסה בכיפת זכוכית.

## קישורים חיצוניים

* 

## הערות שוליים

קטגוריה:מוסקבה: מרכזי קניות
איצן אסקמייה

**איצן אסקמייה גררו** (בספרדית: **Itzan Escamilla Guerrero**; נולד ב-31 באוקטובר 1997) הוא שחקן ספרדי, אשר זכה להצלחה עולמית בזכות השתתפותו בסדרה "אליטה".

## ביוגרפיה וקריירה
איצן אסקמייה נולד במדריד, ספרד ב-31 באוקטובר 1997. הוא זכה להכרה ולהצלחה עולמית בתפקידו כסמואל גרסיה דומינגז, בסדרה "אליטה" של נטפליקס. הוא גם למד משחק בבית הספר היוקרתי לאמנויות ודרמה "כריסטינה רוטה", במדריד. בשנת 2020, אסקמייה הקים את ארגון "קופסקמקו" המתמקד בסיום בריונות ברשתות חברתיות.

## פילמוגרפיה
### טלוויזיה

### קולנוע

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה ספרדים
קטגוריה:ספרדים שנולדו ב-1997
מיגל ברנרדו

**מיגל אנחל ברנרדו דואטו** (בספרדית: **Miguel Ángel Bernardeau Duato**; נולד ב-12 בדצמבר 1996) הוא שחקן ספרדי, אשר זכה להצלחה עולמית בזכות השתתפותו בסדרה "אליטה".

## ביוגרפיה
ברנרדו נולד בוולנסיה, ספרד ב-12 בדצמבר 1996. הוא בנם של מפיק הטלוויזיה, מיגל אנחל ברנרדו מאסטרו והשחקנית, אנה דואטו. יש לו אחות צעירה, בשם מריה ברנרדו דואטו, גם היא שחקנית.

לאחר לימודי התיכון, נסע לארצות הברית ללמוד משחק בסנטה מוניקה קולג'  ולאחר מכן המשיך את לימודי המשחק באקדמיה האמריקאית לאמנויות הדרמה בלוס אנג'לס, קליפורניה.

## קריירה
בשנת 2016 קיבל את תפקידו הראשון כשחקן אורח בסדרת הדרמה "*Cuéntame cómo pasó"*; בה משמש אביו כמפיק ואימו משחקת שם כאחת הדמויות הראשיות. בשנת 2017 שיחק בסרט הקומדיה "חתונה על תנאי" לצדם של חאווייר קמארה וג'ורג'ינה אמורוס.

בשנת 2018 זכה ברנרדו להכרה ולהצלחה עולמית בזכות תפקידו הראשי בתור גוזמן נונייר אוסונה, בסדרה "אליטה" של נטפליקס. ברנרדו המשיך לשחק בסדרה עד העונה הרביעית של הסדרה.

כמו כן, השתתף בשלל סדרות טלוויזיה כדוגמת "*Inhibidos*" ו-"*Sabuesos*".

בשנת 2020 התארח בסדרת הדרמה המשפטית "קארונטה" ברשת אמזון פריים וידאו. בשנת 2021 גילם את דמותו של אינאקי בסדרה "*Todo lo otro*"; אחת הסדרות הספרדיות הראשונות בשירות הסטרימינג של HBO Max. באותה שנה שיחק בסרט הדרמה הספרדי-גרמני "*Josefina*" בדמותו של סרחיו לופז.

בשנת 2022 ישחק ברנרדו בסדרת הדרמה והמסתורין הגרמנית "1899"; אודות קבוצה של מהגרים אירופאים שעוזבת את לונדון על ספינת קיטור במטרה להתחיל חיים חדשים בעיר ניו יורק, אך כאשר הם נתקלים באוניית מהגרים אחרת שנסחפת על פני הים הפתוח, הם מגלים שהם נקלעו לסיוט בל ישוער. הסדרה עתידה לעלות לפלטפורמות של נטפליקס בסוף שנת 2022.

בשנת 2023 ברנרדו עתיד לככב בתפקיד הראשי בסדרה המוזיקלית "*La última*" בדיסני+, לצדה של בת זוגו איתנה.

## חיים אישיים
מאז נובמבר 2018, הוא יוצא עם הזמרת-יוצרת הספרדייה, איתנה. הם עברו לגור יחד בספטמבר 2021, בבית בשווי 750,000 יורו במדריד.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה ספרדים
קטגוריה:בוגרי האקדמיה האמריקאית לאמנויות הדרמה
קטגוריה:בוגרי מכללת סנטה מוניקה
קטגוריה:ספרדים שנולדו ב-1996
פרארי 296 GTB

**פרארי 296 GTB** (באנגלית: **Ferrari 296 GTB**) היא מכונית ספורט היברידית פלאג-אין במרכב קופה, בעלת שני מקומות ישיבה, שמיוצרת על ידי פרארי משנת 2022. היא נחשפה ב-24 ביוני 2021, וב-28 ביוני 2021 החלו ההזמנות לישראל, שיווקה בישראל החל ב-11 במאי 2022, עם מחיר של 2.9 מיליון שקל, אחד שנמסר ללקוח ועוד 7 הזמנות.

היא המכונית היחידה של פרארי המשתמשת במנוע V6 צילינדרים לאחר רכבי הדינו של שנות השישים והשבעים. היא מתחרה במקלארן ארטורה היברידית.

## עיצוב
העיצוב החיצוני הוא נקי ועדין, משלב ספורט ויוקרה, העיצוב החיצוני גם מעוצב בהשראת פרארי רומא ופרארי SF90 סטרדלה ופרארי F8 טריבוטו. עיצוב הפנים הוא עיצוב GT, המשלב יוקרה וספורט, פנים המכונית כולל טכנולוגיות מתקדמות, לוח מחוונים דיגיטלי גדול, הגה חדש עם כפתורים מכניים ומשטחי מגע.

## מפרט טכני
ה-GTB 296 כוללת מערכת הנעה היברידית פלאג-אין המשלבת בין מנוע בנזין V6 צילינדרים בנפח 3.0 ליטרים המספק כ-663 כוחות סוס עם מנוע חשמלי המספק כ-167 כוחות סוס, שני המנועים יחד מספקים 830 כוחות סוס ב-8,300 סיבובים לדקה ומומנט מרבי של 75.4 קילוגרמים ב-6,250 סיבובים לדקה. סוללת ליתיום-יון בקיבולת 7.45 קילוואט שעה המספקת טווח נסיעה חשמלי של 25 קילומטרים עד למהירות של 125 קמ"ש. תיבת הילוכים כפולת מצמדים בעלת שמונה הילוכים. היא מאיצה מ-0 ל-100 קילומטרים לשעה בתוך 2.9 שניות ומגיעה למהירות מרבית של מעל 330 קילומטרים לשעה. צריכת הדלק המשולבת עומדת על 6.4 ליטר לכל 100 ק"מ.

## פרארי 296 GTS
היא גרסת הקבריולה לגרסה הבסיסית, היא נחשפה ב-19 באפריל 2022. היא כוללת את אותה מערכת הנעה. הגג המתקפל הקשיח מורכב משני חלקים קלי משקל ופתיחה חשמלית של הגג דורשת 14 שניות בלבד וניתן לעשות זאת עד למהירות נסיעה של 45 קמ"ש. מנגנון הגג מוסיף למשקל הדגם 70 ק"ג כך שהמשקל העצמי היבש של הדגם עומד על 1,540 ק"ג.

## קישורים חיצוניים

* 
* 
* 
* מפרט טכני מלא, באתר קארטיוב

## הערות שוליים

296 GTB
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2021
רנטה מאורו

**רנטה מאורו**' (באיטלקית: **Renata Mauro**; 17 במאי 1934 – 28 במרץ 2009) הייתה מנחת טלוויזיה איטלקייה.

## ביוגרפיה
מאורו נולדה במילאנו, מגיל צעיר החלה לעסוק באמנויות הבמה וגם למדה שירה ופיתוח קול, ב-1962 הופיע במחזה הערב אימפרוביזציה שהועלה בתיאטרון, היא הנחתה את אירוויזיון 1965 שנערך בנאפולי. ב-1967 הנחתה את פסטיבל סן רמו. .

ב-1958 הופיע בסרט "The Naked Maja" העוסק בצייר פרנסיסקו דה גויה, ב-1961 הופיעה בסרט "Il relitto" שהוצג בפסטיבל קאן, ב-1963 הופיע בתפקיד קטן ללא קרדיט בסרט "Il giorno più corto" המהווה פארודיה לסרט היום הארוך ביותר.

## קישורים חיצוניים

קטגוריה:מנחות טלוויזיה איטלקיות
קטגוריה:מנחי האירוויזיון באיטליה
קטגוריה:מנחי טלוויזיה איטלקים
קטגוריה:שחקניות תיאטרון איטלקיות
קטגוריה:שחקני תיאטרון איטלקים
קטגוריה:שחקניות קולנוע וטלוויזיה איטלקיות
קטגוריה:שחקני קולנוע וטלוויזיה איטלקים
קטגוריה:זמרות איטלקיות
קטגוריה:זמרים איטלקים
קטגוריה:איטלקיות שנולדו ב-1934
קטגוריה:איטלקים שנולדו ב-1934
קטגוריה:נפטרות ב-2009
קטגוריה:איטלקים שנפטרו ב-2009
אסון קריסת הבניין בסרפסייד

**אסון קריסת הבניין בסרפסייד** התרחש ב-24 ביוני 2021 בשעה 1:25 בלילה, ובו קרס חלק גדול מבניין מגורים בן 12 קומות בסרפסייד, פרוור של מיאמי, שבפלורידה.

מהריסות הבניין חולצו בהדרגה, במשך כחודש, 98 הרוגים ו-11 פצועים. ביניהם יהודים רבים.

הגורם לנפילת הבניין לא נקבע באופן וודאי. הגורם העיקרי שנחקר הוא שקיעה מתמשכת של חלקי הבטון שהחזיקו את הבניין, בחניון צמוד הקרקע מתחת ליחידות הדיור, עקב חדירת מים. הבעיות דווחו ב-2018 וצוינו כ"גרועות הרבה יותר" באפריל 2021. תוכנית של 15 מיליון דולר של עבודות תיקון אושרה לפני הקריסה, אך לא יצאה לפועל. גורמים אפשריים נוספים כוללים שקיעת קרקע, פלדת חיזוק לא מספקת ושחיתות במהלך הבנייה.

## רקע
האזור נחשב פופולרי בקרב תיירים המגיעים לחופי הרחצה הרבים של העיר. בשכונה שבה עמד הבניין קיימת קהילה יהודית גדולה.

בניין המגורים, מגדלי שמפליין דרום (באנגלית: Champlain Towers South), הוקם בשנת 1981 בעיירה סרפסייד, שמצפון למיאמי ביץ', לחוף האוקיינוס האטלנטי, על ידי היזם נתן רייבר (1927–2014), יהודי מקנדה. הבניין הוא חלק מקומפלקס של שלושה בנייני מגורים, שכולל גם את מגדלי שמפליין צפון, שנבנה אף הוא ב-1981, ומגדלי שמפליין מזרח, שנבנה ב-1994. כל אחד מהמבנים הוא בן 12 קומות ובצורת האות L. בבניין שקרס היו 136 דירות, בנות 1–4 חדרי שינה. הבניין היה בנייה חדשה ראשונה בסרפסייד לאחר הקפאת הבנייה בשנות ה-70 של המאה ה-20 עקב בעיות בתשתיות המים והביוב בעיירה. הבניין שוכן סמוך למרכז חב"ד. כ-90% מבעלי הדירות בבניין הם יהודים.

בשנת 2018 התריע מהנדס על שגיאה תכנונית במבנה ונזק שנגרם לו, ובעקבות זאת תוכנן שיפוץ של הבניין, אך זה לא יצא לפועל עד הקריסה.

בשנת 2021 בוצעו בבניין בדיקות בטיחות, בעקבות 40 שנים להקמתו.

## האסון
דיירי הבניין החלו להרגיש בשעה 01:18 שהבניין רועד, ואז החלה הקריסה, שהתרחשה בשני שלבים: תחילה קרס חלק מהבניין, וכעבור שניות אחדות קרס חלק נוסף. בסך הכל נהרסו בקריסה 55 דירות מתוך 136 הדירות שבבניין. חלק מהדיירים הצליחו לברוח לפני שהבניין קרס והשאר נפלו יחד עם חלקי הבניין שקרס. 80 צוותי חירום הגיעו למקום וחילצו בהדרגה, במשך כחודש, 98 הרוגים ולפחות 11 פצועים. רבים מההרוגים הם יהודים אורתודוקסים.

על פעולות החילוץ הקשו חשש מקריסה נוספת, גשם עז ועשן שנבע משרפה בהריסות הבניין.

ב-5 ביולי הרסו הרשויות גם את חלק הבניין שלא קרס בפיצוץ מבוקר עקב החשש מקריסה נוספת העלולה להתרחש בהגעת הסופה הטרופית "אלזה".

משלחות חילוץ והצלה מטעם צה"ל, זק"א ואיחוד הצלה טסו למיאמי במטרה לסייע לחלץ אנשים מההריסות. שר התפוצות הישראלי, נחמן שי, יצא אף הוא למיאמי כדי לחזק את הקהילה היהודית.

ב-24 ביולי, חודש לאחר האסון, הסתיימה פעולת כוחות החילוץ בהריסות הבניין.

ב-27 ביולי זוהתה הגופה האחרונה מהנספים במיאמי.

## גלריה

קובץ:IDF Aid Mission to Surfside condominium building collapse, June 2021. I.webm|הדמיה של המבנה שקרס שיצרו בצה"ל במסגרת הסיוע לחילוץ
קובץ:Surfside condominium collapse photo from Miami-Dade Fire Rescue 3.jpg|חיפוש ניצולים בהריסות הבניין, 24 ביוני 2021
קובץ:IDF Aid Mission to Surfside condominium building collapse, June 2021. V.jpg|חיילי פיקוד העורף מסייעים בחילוץ מההריסות
קובץ:Champlain Towers South (87th Terrace view, Surfside, Miami, FL).png|הבניין ב-2015


## קישורים חיצוניים

* 
* 
* 

## הערות שוליים

קטגוריה:2021 בארצות הברית
קטגוריה:אסונות ב-2021
קטגוריה:אסונות בארצות הברית
קטגוריה:אסונות קריסת מבנה
קטגוריה:פלורידה: היסטוריה
חיימה לורנטה

**חיימה לורנטה לופז** (בספרדית: **Jaime Lorente López**; נולד ב-12 בדצמבר 1991) הוא שחקן ספרדי, אשר זכה להצלחה עולמית בזכות השתתפותו בסדרות "אליטה" ו"בית הנייר".

## ביוגרפיה
חיימה לורנטה נולד במורסיה, ספרד ב-12 בדצמבר 1991. יש לו אחות גדולה בשם ג'וליה. הוא התאמן במשחק בלה אסקואלה סופיריור דה ארטה דרמטיקו דה מורסיה (בית הספר לאמנות ודרמה של מורסיה) ובעל תואר שני בלימודים מתקדמים מטעם UNIR. הוא למד ריקוד עכשווי, אך העדיף לפתח את קריירת המשחק שלו.

הוא ניהל מערכת יחסים עם השחקנית מריה פדרזה, שכיכבה לצידו בשתי סדרות הטלוויזיה "בית הנייר" ו"אליטה" משנת 2018 עד 2020.

## קריירה
לורנטה שיחק בהפקת התיאטרון *Equus*, עליה זכה בפרס מריה ג'סוס סירוונט בקטגוריית "השחקן הטוב ביותר". הוא גם שיחק בהפקות תיאטרון כמו "הציבור", "הנקמה של הנשים", ו"הסוד של פואנטה וייחו". בשנת 2016, לורנטה החל לשחק בסדרה של אנטנה 3, "הסוד של פואנטה וייחו" בתפקיד אליאס מאטו.

בשנת 2017 גילם את דנוור בסדרת הטלוויזיה המצליחה, "בית הנייר", עליה הועמד לפרס בקטגוריית "שחקן המשנה הטוב ביותר בטלוויזיה" מטעם איגוד השחקנים הספרדי. בשנת 2018 הוא גילם את פרננדו "נאנו" גרסיה דומינגז בסדרה המקורית של נטפליקס, "אליטה". בשנת 2020, גילם את רודריגו דיאז דה ויואר "אל סיד" בסדרה "אל סיד".

בשנת 2022 כיכב בתפקיד ראשי בדרמת הספורט "*42 segundos*" בו גילם את שחקן הכדורמים פדרו גרסיה אגואדו (אנ') במהלך אולימפיאדת ברצלונה (1992).

בנוסף לקריירת המשחק שלו, הוציא לאור לורנטה את הספר, *A propósito de tu boca*; אוסף של שירים שהוא התחיל לכתוב בתיכון.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה ספרדים
קטגוריה:ספרדים שנולדו ב-1991
מצוק אונה

**מצוק אונה** (באנגלית: **Oona Cliff**) הוא מצוק סלעי, המכוסה ברובו קרח, הממוקם ברכס נונאטאקי אאוטבק, באזור חוף פנל של ארץ ויקטוריה שבאנטארקטיקה.

המצוק פונה לכיוון צפון, וממוקם בסמוך מצפון-מערב להר וולטון.

אורכו של המצוק 7 קילומטרים.

## היסטוריה
### גילוי ומיפוי המצוק

המצוק מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1964.

### מקור השם

שמו של המצוק ניתן לו על ידי הוועדה המייעצת לשמות אנטארקטיים.

המצוק נקרא על שמו של היין אונה (Hain Oona), פיזיקאי יונוספירה אסטוני ששהה בתחנת הקוטב הדרומי בשנת 1968.

## קישורים חיצוניים
* מצוק אונה באתר הסקר הגאולוגי של ארצות הברית
* מצוק אונה באתר הגאזט האנטארקטי של ממשלת ניו זילנד
* מצוק אונה באתר הגאזט האנטארקטי של ממשלת אוסטרליה
* מצוק אונה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מצוק אונה
* מצוק אונה באתר mindat

## הערות שוליים

אונה
אונה
ג'ארד הופמן

**ג'ארד ויליאם הופמן** (באנגלית: **Jared William Huffman**; נולד ב-18 בפברואר 1964) הוא פוליטיקאי ומשפטן אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת קליפורניה, מאז 2013. המחוז משתרע מגשר שער הזהב עד לגבול הצפוני של קליפורניה באורגון. טרם היבחרו של הופמן לקונגרס, היה חבר האספה המדינתית של קליפורניה בשנים 2006–2012. עורך דין במקצועו.

## ביוגרפיה
הופמן נולד בעיר אינדפנדנס השוכנת במיזורי, ובשנת 1982 השלים את לימודיו התיכוניים בתיכון ע"ש ויליאם כריסמן. לאחר מכן קיבל תואר ראשון במדע המדינה אחרי שהשלים בכבוד רב את לימודיו הגבוהים באוניברסיטת קליפורניה בסנטה ברברה, שם היה חבר באחווה פי דלתא תטא. כסטודנט באוניברסיטה זו, היה הופמן שחקן כדורעף מיומן. הוא היה חבר בנבחרת הכדורעף של ארצות הברית בשנת 1987, כאשר דורגה הנבחרת במקום הראשון בעולם וזכתה באליפות העולם בכדורעף. ב-1990 סיים לימודי משפטים בבוסטון קולג'.

את קריירתו המשפטית החל כעורך דין שכיר המתמחה בתיקים בעלי עניין ציבורי. בין ניצחונותיו בבית המשפט ניתן למנות תיק בו ייצג את ארגון נשים לאומי (NOW), שחייב את כל הקמפוסים של אוניברסיטת קליפורניה לעמוד ב"כלל 9" (Title IX), חוק פדרלי האוסר אפליה מינית בכל מוסד לימודי הנהנה ממימון מטעם הממשלה הפדרלית של ארצות הברית. הופמן היה עורך דין בכיר במועצה להגנת משאבי טבע. הוא גם היה מנהל נבחר של "מחוז המים העירוני של מרין" במשך תריסר שנים, כולל שלוש קדנציות כנשיא מועצת המנהלים של גוף זה.

ביוני 2006 נבחר הופמן אל מועמד המפלגה הדמוקרטית לייצוג מחוז הבחירה השישי באספה המדינתית של קליפורניה, לאחר בחירות מקדימות מרירות בהן הפתיע את הממסד הדמוקרטי כשגבר על יריבותיו פמלה טורליאט, חברת מועצת העיר פטאלומה (Petaluma), וסינת'יה מאריי, חברה במועצת המפקחים של מחוז מארין, שנחשבה למתמודדת המובילה בפריימריז. ביום הבחירות הכלליות ניצח את מייקל הרטנט, מועמד המפלגה הרפובליקנית, עם 65.84% מקולות הבוחרים. הוא נבחר מחדש בשנים 2008 ו-2010. בארבע השנים הראשונות לכהונתו בבית המחוקקים של קליפורניה חיבר הופמן למעלה מארבעים חקיקות.

ביוני 2011 הודיעה לין וולזי , חברת בית הנבחרים של ארצות הברית מזה עשרים שנה, על פרישתה מהחיים הפוליטיים. חיש מהר הכריז הופמן על התמודדותו להחליפה במחוז הקונגרס השני של קליפורניה, שנוצר ממחוז הקונגרס השישי של ווזלי בעקבות תוצאות מפקד האוכלוסין של ארצות הברית מ-2010. בבחירות הכלליות גבר בקלות על המועמד הרפובליקני דן רוברטס ביחס של 29%–71%. באפריל 2018 ייסד הופמן ביחד עם דן קילדי, ג'יימי רסקין וג'רי מקנרני את "שדולת המחשבה החופשית בקונגרס", קבוצה של מחוקקים דמוקרטים התומכים בהפרדת הדת מהמדינה ובהתנגדות לאפליה של אתאיסטים, אגנוסיטיים, אנשי דת וחסרי דת.

## קישורים חיצוניים

* 

* אתר האינטרנט האישי של הופמן 
* 

## הערות שוליים

קטגוריה:אמריקאים ילידי מיזורי
קטגוריה:אתאיסטים אמריקאים
קטגוריה:בוגרי אוניברסיטת קליפורניה בסנטה ברברה
קטגוריה:בוגרי בית הספר למשפטים של בוסטון קולג'
קטגוריה:עורכי דין אמריקאים
קטגוריה:חברי בית המחוקקים המדינתי של קליפורניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מקליפורניה
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1964
XS

"**XS**" הוא שיר של הזמרת-יוצרת היפנית-בריטית רינה סאוואיאמה, שיצא ב-2 במרץ 2020, כסינגל השלישי מתוך אלבום האולפן הראשון שלה, Sawayama, דרך חברת התקליטים Dirty Hit. השיר מבקר את הקפיטליזם לנוכח ההתחממות העולמית על רקע פופ, R&B, אוונט-פופ ורוק. ב-10 ביולי 2020, פורסם רמיקס לשיר בהשתתפות הזמרת והראפרית הבריטית ברי ראנוויי.

## רקע והרכב
סאוואיאמה אמרה כי "XS" הוא שיר "שלועג לקפיטליזם בעולם שוקע": בהתחשב בכך שכולנו יודעים שההתחממות הגלובלית צוברת תאוצה, והכחדה אנושית היא אפשרות אמיתית מאוד במהלך חיינו, זה נראה לי מצחיק שמותגים עדיין מוציאים לוחות איפור חדשים מדי חודש, ואישי ציבור עורכים סיורים ביתיים ענקיים בקלבסאס, באותו השבוע בו הם מפרסמים פוסט באינסטגרם המצר על השריפות באוסטרליה. גם אני אשמה בעצימת עין, כי אחרת זה גורם לי לדיכאון. כולנו צבועים כי כולנו בעלי הון, וזו מלכודת שאני לא רואה אותנו יוצאים ממנה. רציתי לשקף את הכאוס של שינויי האקלים שהעולם מכחיש, באמצעות הגיטרה המתכתית ומקצב ה-R&B של שנות האלפיים, שמזכירים את התקופה בה הכל היה בסדר".

"XS" הוא שיר פופ בהשראת שנות האלפיים, R&B, אוונט פופ, ואלקטרופופ, והוא בעל "ויברציות של באבלגאם פופ", שהורכב במפתח די מינור בקצב של 117 פעימות לדקה. השיר מתחיל בבילד-אפ של כינורות, ואילו ריף הגיטרה מופיע לפני הפזמון ולאחריו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-28 מיליון השמעות.

## וידאו קליפ
הקליפ הנלווה לשיר הועלה ליוטיוב ב-17 באפריל 2020, באותו היום בו יצא אלבום הבכורה שלה, *Sawayama*. נכון ליוני 2021, צבר הקליפ כ-7.6 מיליון צפיות, מה שהופך אותו לקליפ הנצפה ביותר בערוץ היוטיוב של סאוואיאמה. את הקליפ ביים עלי קור, שביים בעבר גם את הקליפ לסינגל אחר שלה, "".

## רשימת רצועות
***הורדה דיגיטלית/סטרימינג**
#"XS" – 3:21
***הורדה דיגילית – רמיקס עם בריי ראנוויי**
#"XS" (Bree Runway Remix) – 3:22

## דירוגים

## הערות שוליים

קטגוריה:שירי רינה סאוואיאמה
קטגוריה:שירים באנגלית
קטגוריה:שירים על שינוי אקלים
קטגוריה:שירים על צרכנות
קטגוריה:שירים נגד קפיטליזם
קטגוריה:שירי R&B עכשוויים אמריקאיים
אלברו ריקו

**אלברו ריקו לאדרה** (בספרדית: **Álvaro Rico Ladera**; נולד ב-13 באוגוסט 1996) הוא שחקן ספרדי, אשר זכה להצלחה עולמית בזכות השתתפותו בסדרה "אליטה".

## ביוגרפיה וקריירה
בשנת 2011 החל את דרכו כשחקן בהפקת התיאטרון, *La Celestina*.

הופעת הבכורה שלו בטלוויזיה הייתה בשנת 2017 בפרק של סדרת הטלוויזיה "מרכז הרפואי". באותה השנה גילם את ניקולאס בסדרת הטלוויזיה "אוסף הקטיפה".

בסוף 2017 הוכרז שהוא יהיה אחת מהדמויות הראשיות בסדרת הטלוויזיה "אליטה", שם שיחק לצד מיגל הראן ואסתר אקספוסיטו.

במסגרת השתתפותו ב"אליטה" גילם ריקו את דמותו של לאופולדו "פולו" בנבנט וילאדה, ביסקסואל צעיר, שנמצא במשולש אהבה עם קרלה (אקספוסיטו) וכריסטיאן (הראן). בשנת 2021 הוא התראיין במגזין *Vanity Teen* וסיפר שהשתתפותו בסדרת הטלוויזיה השפיעה באופן דומיננטי עליו ועל המשך קריירת המשחק שלו.

בשנת 2022 החל לככב בסדרת הדרמה "קדושת המשפחה" בנטפליקס; אודות משפחה שמסתירה סוד מזעזע מתחילה מחדש את חייהם במדריד.

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה ספרדים
קטגוריה:ספרדים שנולדו ב-1996
ארון פייפר

**ארון חוליו מנואל פייפר** (בספרדית: **Arón Julio Manuel Piper**; נולד ב-29 במרץ 1997) הוא שחקן וזמר ספרדי, אשר זכה להצלחה עולמית בזכות דמותו - אנדר מוניוס בסדרה "אליטה".

## ביוגרפיה
ארון פייפר נולד בברלין, גרמניה ב-29 במרץ 1997. אביו גרמני ואמו ספרדייה. כאשר פייפר היה בן 5 הם עברו לספרד. לאחר ששהה בקטלוניה במשך כמה שנים, עברה משפחתו לאסטוריאס, שם התגורר באבילס ובלוארקה. בהמשך לכך, למד משחק ובימוי, תוך שלמד לדבר בארבע שפות: ספרדית, קטלאנית, גרמנית ואנגלית.

## קריירה
במסגרת השתתפותו ב"אליטה" (2018–2021) גילם ריקו את דמותו של אנדר מוניוס, הומוסקסואל צעיר ובנה של מנהלת בית הספר. במהלך הסדרה, מתאהב בעומאר. בשנת 2020, השתתף בסדרה הטלוויזיה "הבלגן שאתה משאיר מאחור", במסגרתה גילם את דמותו של יאגו. בנוסף לכך, השתתף פייפר בסרטי קולנוע שונים כדוגמת "האקדוחן", "מכתוב" ו"רק כשאין לי מה לאכול".

פייפר פתח בקריירה מוזיקלית בנוסף לקריירת המשחק שלו. בשנת 2020 הוציא את סינגל הבכורה שלו "Sigo", בו השתתפו מאנקי ומיגל. באוגוסט 2020 הוא הוציא סינגל נוסף, "Rosé", בהשתתפות מאנקי גם כן. על מנת לעזור בקידום השיר, הוציא לו וידאו קליפ רשמי. במרץ 2021 הוציא ארון את מיני-אלבום הבכורה שלו *[[Nieve]]*, בו נכללו שירים פופולריים רבים כמו: "Nieve", "Plastilina" ו-"Mufasa".

## דיסקוגרפיה
### מיני-אלבומים
* 2021: *[[Nieve]]*

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה ספרדים
קטגוריה:שחקנים ילדים ספרדים
קטגוריה:זמרים ספרדים
קטגוריה:ספרדים ממוצא גרמני
קטגוריה:מהגרים מגרמניה לספרד
קטגוריה:ספרדים שנולדו ב-1997
מדונה וילד עם יוחנן המטביל וקדושה

"**מדונה וילד עם יוחנן המטביל וקדושה**" או "**השיחה הקדושה של ג'יבנאלי**" הוא ציור מראשית המאה ה-16 מאת ג'ובאני בליני, הנמצא באוסף גלריית האקדמיה בוונציה.

## תיאור
העבודה מתבססת על נושא "השיחה הקדושה" (Sacra conversazione). במרכז הציור מתארים מרים וישו בנה. מרים לובשת בגדים אופייניים בצבע אדום וכחול. ישו התינוק מופיע עירום, ועיניו מופנות אל הצופה. רגליו מתוארות מצולבות, כמעיין רמז מקדים לצליבתו. בצדה השמאלי מתוארת דמותו של יוחנן המטביל, המזוהה בעזרת אטריבוט הצלב אותו הוא נושא. מימין מתוארת דמות נשית של קדושה שאיננה מזוהה, אך ייתכן שמדובר במריה מגדלנה או קתרינה מאלכסנדריה, המרבות להופיע בתיאורים דומים. רקע הציור מכיל דימוי של עיר נמל, בעלת מאפיינים ריאליסטים.

תיארוך העבודה הוא לראשית המאה ה-16, לפני שנת 1504. תיארוך זה מתבסס על העתק של דמות יוחנן המופיעה בציור מאת אנדרה פרביטלי (Andrea Previtali) משנת 1504.

## קישורים חיצוניים

* מדונה וילד עם יוחנן המטביל וקדושה באתר גלריית האקדמיה (באנגלית)

קטגוריה:ג'ובאני בליני
קטגוריה:ציורים
קטגוריה:ציור של תקופת הרנסאנס
קטגוריה:ציורים מהמאה ה-16
קטגוריה:גלריית האקדמיה: ציורים
קטגוריה:ישו בתרבות ובאמנות
קטגוריה:המדונה והילד
אנגאורי רייס

**אנגאורי רייס** (באנגלית: **Angourie Rice**; נולדה ב-1 בינואר 2001) היא שחקנית טלוויזיה וקולנוע אוסטרלית. התפרסמה מתפקידה בתור בטי ברנט בסרטי גיבורי העל מבית מארוול קומיקס "ספיידרמן: השיבה הביתה", ובהמשכיו "ספיידרמן: רחוק מהבית" ו"ספיידרמן: אין דרך הביתה".

## ביוגרפיה
רייס נולדה בסידני, אוסטרליה לג'רמי רייס, במאי קולנוע, וקייט רייס, סופרת. משפחתה מתגוררת במלבורן. לפני כן התגוררו תקופה קצרה בפרת' ובמשך שנה במינכן שבגרמניה. שמה הפרטי הוא כשם עיירה באוסטרליה בה חייתה סבתה.

## קריירה
בשנת 2013 שיחקה בסרט האוסטרלי "These Final Hours". היא הופיעה בסדרות האוסטרליות "The Doctor Blake Mysteries", "Worst Year of My Life Again" ו"בנות הים של מקו".

בשנת 2016 שיחקה בקומדיית הפעולה האמריקאית "בלשים בע"מ", לצידם של ראסל קרואו וראיין גוסלינג. בשנה זו שיחקה גם בסרט המדע הבדיוני האוסטרלי "Nowhere Boys: The Book of Shadows".

בשנת 2017 שיחקה בסרט האוסטרלי "Jasper Jones", שהוא עיבוד לנובלה בת אותו שם, ובסרט האמריקאי שביימה סופיה קופולה "הפיתוי". בהמשך השנה לוהקה לגלם את דמותה של בטי ברנט בסרט "ספיידרמן: השיבה הביתה" מבית מארוול קומיקס שביים ג'ון ווטס. היא שיחקה בתפקיד משמעותי יותר בסרט ההמשך "ספיידרמן: רחוק מהבית" משנת 2019, וגם בסרט השלישי "ספיידרמן: אין דרך הביתה" שיצא לאקרנים ב-2021.

בשנת 2018 כיכבה בסרט האמריקאי "יום אחרי יום" ובסרט האוסטרלי "גבירותיי בשחור" בכיכובה של ג'וליה אורמונד.

בשנת 2019 שיחקה בפרק מתוך הסדרה "מראה שחורה" לצד מיילי סיירוס.

בשנת 2021 שיחקה במיני-סדרת הדרמה של HBO "הסודות של איסטאון" בתפקיד שיבון, בתה של הבלשית מר (קייט וינסלט).

בשנת 2022 כיכבה בסרט הקומדיה "השמיניסטית" של נטפליקס, בתפקיד סטפני קונווי (הצעירה) לצד רבל וילסון ששיחקה את הגרסה הבוגרת של אותו התפקיד.

בשנת 2023 שיחקה בתפקיד הראשי במיני סדרה הדבר האחרון שהוא אמר לי לצד ג'ניפר גארנר.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקני קולנוע וטלוויזיה אוסטרלים
קטגוריה:אוסטרליות שנולדו ב-2001
קטגוריה:אוסטרלים שנולדו ב-2001
קטגוריה:שחקנים ביקום הקולנועי של מארוול
זהר עמיר

**זהר עמיר** (נולד ב-15 באוגוסט 1961 בקיבוץ גן שמואל) הוא אלוף-משנה במילואים בצה"ל, אשר פיקד על חטיבה 27.

## ביוגרפיה
עמיר נולד ב-15 באוגוסט 1961 בקיבוץ גן שמואל. אביו, דן עמיר, בן להורים שעלו ארצה בשנת 1920 מלבוב, אוקראינה ולודז', פולין והיו מגרעין ההקמה של קיבוץ גן שמואל, היה הבן השלישי שנולד בקיבוץ גן שמואל. אמו, יהודית עמיר לבית קוניו, בת להורים שנולדו בסלוניקי, יוון ואיזמיר, טורקיה עלתה לארץ בשנת 1944 במסגרת עליית הנוער ברכבת מטורקיה לארץ ישראל. בילדותו, עמיר שהה מחוץ לישראל במסגרת עבודתם של הוריו.

בשנת 1979 התגייס לצה"ל והתנדב לקורס טיס. לאחר כשנה הודח מהקורס ושובץ על פי בקשתו בחיל השריון, שם עבר הכשרה כלוחם וקורס מפקדי טנקים. לאחר מכן הדריך קורס אחד בתפקיד גנן קמ"ט בגדוד 532. בהמשך השלים קורס קצינים, שובץ בגדוד קק"ש (קורס קציני שריון) בתפקיד גנן קק"ש. במבצע שלום הגליל שירת כמפקד מחלקת טנקים ונלחם בקרבות גדוד 196 בג'זין ובקעת הלבנון. בהמשך שובץ בתפקיד קמב"ץ גדוד 196. לאחר סיום קורס מפקדי פלוגות שובץ בתפקיד מ"פ בגדוד 78 בחטיבה 14 ולאחר פירוק החטיבה בשנת 1985 עבר עם פלוגתו לגדוד 46 בחטיבה 401. בתפקידיו הבאים שירת כסגן מפקד גדוד 46, קצין אג"ם חטיבה 460 וחטיבה 188. בשנת 1990 מונה למפקד גדוד 52 בחטיבה 401, ולאחר מכן שירת כקצין אג"ם אוגדה 162 וסגן מפקד חטיבה 401.

בשנים 1995–1998 שירת כמפקד חטיבה 27 ובמקביל כרמ"ח  זרוע היבשה, אותה הוא הקים. לאחר מכן שירת באגף התכנון כרמ"ח תכנון אסטרטגי ועוזר ראש אג"ת לתשתיות. בשנת 2001 פרש מצה"ל.

לאחר סיום שירותו הצבאי כיהן בתפקידי ניהול באלול טכנולוגיות בע"מ, כסמנכ"ל פיתוח עסקי ושיווק מערכות יבשה.

בשנים 2021–2024 עבד כמנהל תוכניות הגנה אקטיביות בארצות הברית באלביט מערכות יבשה.

במאי 2024 הצטרף לחברת DRS RADA כמנהל תחום עסקי מערכות מכ"ם של הגנת הכוח והגנה אקטיבית.

בשנת 2005 הוציא עמיר את הספר "דלת פתוחה: חדוות הניהול בדרג הביניים".

### חיים אישיים
עמיר, בעל תואר ראשון במדעי המדינה, כלכלה וסוציולוגיה מאוניברסיטת בר-אילן, ובעל תואר שני במנהל עסקים באוניברסיטת דרבי, אנגליה. הוא מתגורר ביהוד. נשוי לכרמל הלפרן-עמיר ואב לשלושה.

## קישורים חיצוניים

## הערות שוליים

קטגוריה:אלופי-משנה בצה"ל
קטגוריה:מפקדי חטיבה 27
קטגוריה:מפקדי גדודים בחטיבה 401
קטגוריה:גן שמואל: אישים
קטגוריה:יהוד-מונוסון: אישים
קטגוריה:בוגרי אוניברסיטת בר-אילן
קטגוריה:מפקדי מחלקות במלחמת לבנון הראשונה
קטגוריה:מנהלים ישראלים
קטגוריה:עובדי אלביט מערכות
קטגוריה:חיילי חיל השריון במלחמת לבנון הראשונה
קטגוריה:ישראלים שנולדו ב-1961
מינה אל חמני

**מינה אל חמני** (בערבית: **مينا الحماني**; נולדה ב-29 בנובמבר 1993) היא שחקנית ספרדייה, אשר זכתה להצלחה עולמית בזכות השתתפותו בסדרה "אליטה".

## ביוגרפיה וקריירה
מינה אל חמני נולדה ב-29 בנובמבר 1993 וגדלה במדריד, ספרד. משפחתה ממוצא מרוקאי. היא החלה את קריירת המשחק שלה בשנת 2014. בשנת 2018 החלה לשחק בסדרת הטלוויזיה המצליחה "אליטה" כאחת משלושת התלמידים החדשים בבית הספר. היא נחשבת לתלמידה מצטיינת שהגיעה על תקן מלגה.

בשנת 2019 החלה לשחק בסדרת הטלוויזיה "הרנאן", בתפקיד איישה ובשנת 2021 החלה לשחק את אלווירה ב"הפנימייה: לאס קומברס".

## פילמוגרפיה
### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה ספרדיות
קטגוריה:ספרדים ממוצא מרוקאי
קטגוריה:ספרדיות שנולדו ב-1993
קטגוריה:ספרדים שנולדו ב-1993
מוזיאון שפיירא

**מוזיאון SchPIRA** הוא מוזיאון של הקהילה היהודית בעיר שפייר שבריינלנד-פפאלץ, גרמניה.

## היסטוריה
המוזיאון נפתח בנובמבר 2010, 72 שנה לאחר ליל הבדולח, שבמהלכו נהרס גם בית הכנסת בשפייר. המוזיאון מהווה השלמה לגטו הסמוך, שבו ניתן לצפות בשלושת המוסדות החשובים ביותר של הקהילה היהודית: בית הכנסת, בית קברות יהודי ומקווה.

## תצוגה
המוזיאון מציג תערוכות ארכאולוגיות מחיי קהילת יהודי שפייר בימי הביניים. המוזיאון משתרע על 80 מטר רבוע, ונמצא בו שבר קשת עגול מהמאה ה-12, מאה מצבות מהמאה ה-14 שנלקחו מבית הקברות לפני שהוסב לתחנת רכבת וחלון קשת כפול משנת 1110. חלק מהתערוכות במוזיאון נמצאות בו בהשאלה קבועה מהמוזיאון ההיסטורי של ריינלנד-פפאלץ שנמצא בשפייר.

## קישורים חיצוניים
* 

קטגוריה:יהדות שפייר
שפיירא
שפיירא
אליפות ישראל בהיאבקות יוונית-רומית

**אליפות ישראל בהיאבקות יוונית-רומית**, היא תחרות ספורטיבית בהיאבקות בסגנון יווני-רומי, החשובה ביותר בישראל בענף זה. האליפות נערכת תחת "איגוד ההיאבקות בישראל". מתאבק אשר זוכה באליפות מקבל אישור להשתתף באליפות אירופה ובאליפות העולם. באליפות ישראל יכולים להשתתף נערים מגיל 15.

## אליפות ישראל בהיאבקות יוונית-רומית

## ראו גם
* אליפות ישראל בהיאבקות חופשית
* אליפות ישראל בהיאבקות חופים

## קישורים חיצוניים
*  באתר הרשמי של איגוד ההיאבקות בישראל

*
ישראל, יוונית רומית
קטגוריה:ישראל: היאבקות
היאבקות יוונית-רומית
עונת 1991/1992 בליגת העל ההולנדית

**עונת 1991/1992** הייתה העונה ה-36 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. דן האג, דה חראפסחאפ ופנלו ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו דה חראפסחאפ ופנלו שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 ירדו לליגת המשנה. הקבוצה במקום ה-16 התמודדה לצמד משחקים בשיטת בית-חוץ כנגד המנצחת בפלייאוף ליגת המשנה.

סחיידאם התאחדה בסיום העונה הקודמת עם DS79 מליגת המשנה ובעונה זו נרשמה כדורדרכט 90 בליגת העל.
### טבלת הליגה

קטגוריה:עונות בליגת העל ההולנדית
קטגוריה:תחרויות כדורגל ב-1992
קטגוריה:תחרויות כדורגל ב-1991
קטגוריה:1992 בהולנד
אליפות ישראל בהיאבקות יוונית-רומית 2012

אליפות ישראל בהיאבקות יוונית-רומית נערכה ברחובות ב-10 בפברואר 2012

## מדליות

## ראו גם
אליפות ישראל בהיאבקות חופשית

## קישורים חיצוניים
* 

קטגוריה:2012 בישראל: ספורט
קטגוריה:אליפויות ישראל בהיאבקות יוונית-רומית
קטגוריה:רחובות: אירועים
קרפיון גדול-ראש

**קרפיון גדול-ראש** המכונה גם **נַמְרוּן** (שם מדעי: *Hypophthalmichthys nobilis*) הוא מין יחיד בסוגו של דג, השייך למשפחת הקרפיוניים ומצוי בנהרות ואגמים במזרח אסיה. דג זה הוא קרובו של המין כסיף שפל-עין.

## מאפיינים
אורך קרפיון זה מגיע ל-60 סנטימטרים בממוצע אך פרטים גדולים נרשמו באורך 146 סנטימטרים ומשקל של מעל 40 קילוגרם. הדג בעל קשקשים כסופים אפורים עם ראש עבה חסר קשקשים ועיניים הממוקמות נמוך. הוא בעל סנפירים נמוכים ורחבים עם סנפירי חזה מעוגלים.

הדג מצוי בטבע במזרח אסיה בין סין לנהר אמור שברוסיה. עם זאת הוא הופץ בידי האדם גם לכמה אגמים בארצות הברית, שם הוא נחשב מין פולש המתחרה בדגים הטבעיים, לפיכך הם אסורים לייבוא (בעודם חיים) במדינות רבות. הקרפיון מסנן מזון בפיו ומחלץ מסביבתו זואופלנקטון, פיטופלנקטון ושאריות צפות.

דג זה הוא דג מאכל הנמכר בכמויות גדולות בסין, כשהייצור העולמי שלו מפיק 3 מיליון טון של בשר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון ריצ'רדסון
קטגוריה:בעלי חיים שתוארו ב-1845
קטגוריה:קרפיוניים
קטגוריה:דגי מאכל
קטגוריה:מגה-פאונה של אירואסיה
קטגוריה:סין: דגים
טרה נוסטרה

**טרה נוסטרה** (בפורטוגזית: **Terra Nostra**) היא טלנובלה ברזילאית של רשת הטלוויזיה הברזילאית רדה גלובו שעלתה לראשונה ב-20 בספטמבר 1999. הסדרה שודרה בישראל בHOT3.

## עלילה
הסדרה מתרחשת בברזיל בין המאה התשע עשרה למאה העשרים ומתמקדת בסיפורם של מהגרים מאיטליה, ג'וליאנה ומתאו נפגשים במהלך מסעם לברזיל ומיד מתאהבים ומתכננים לחיות יחדיו, אך לאחר ההגעה לברזיל דרכיהם נפרדות. ג'וליאנה מתקבלת על ידי פרנצ'סקו, בנקאי מיליונר הנשוי לז'אנט, אישה מרשעת. בינתיים מתאו עובד בחוות הקפה של גומרסינדו, המתאכזר לבתו רוזאנה אך מתנהג באהבה ותמיכה לבתו אנג'ליקה.

מרקו אנטוניו, בנם של פרנצ'סקו וז'אנט, מתאהב בג'וליאנה, היא דוחה אותו ונחושה למצוא את מתאו, אך לאחר שהיא מגלה שמתאו מחכה לילד שעומד להיוולד הוא רואה זאת כהזדמנות להיות עימה, הוא מציאה לה להתחתן איתו וג'וליאנה מפחד מסכימה להצעה.

בחווה של גומרסינדו מתאו כובש בקסמו את אנג'ליקה ורוזאנה.

## קישורים חיצוניים

קטגוריה:טלנובלות ברזילאיות
קטגוריה:תוכניות טלוויזיה שעלו לשידור בשנות ה-1990
סרפסייד

**סרפסייד** (באנגלית: **Surfside**) היא עיירה לחוף האוקיינוס האטלנטי, במחוז מיאמי-דייד שבדרום-מזרח מדינת פלורידה שבארצות הברית, בסמוך לעיר מיאמי ביץ'. שטח העיירה הוא 2.5 קמ"ר, מתוכם 1.3 קמ"ר יבשה ו-1.2 קמ"ר מים. על פי מפקד האוכלוסין של ארצות הברית משנת 2010, התגוררו בעיירה 5,744 תושבים.

השדרות בעיירה קרויות על שם סופרים אמריקאים או בריטים, בסדר אלפביתי ממזרח למערב. בשנת 1979 הוחלף שמו של רחוב 95 בעיירה ל"שדרות יצחק זינגר", על שמו של חתן פרס נובל לספרות, יצחק בשביס-זינגר, שהתגורר ברחוב זה משנת 1977 ועד לפטירתו ב-1991.

ב-24 ביוני 2021 התרחש אסון קריסת הבניין בסרפסייד, שבו קרס חלק גדול מבניין בעל 12 קומות בעיירה וגרם ל-98 הרוגים.

## אוכלוסייה

בעיירה מתגוררים כ-2,500 יהודים אורתודוקסים, ההופכים את העיירה לבעלת האחוז הגדול ביותר של יהודים במטרופולין של מיאמי.

## ערים תאומות
* 
בנובמבר 2022 הגיעה משלחת של ראש עיריית סרספייד לברקן, וחתמה על ברית ערים תאומות עם מועצה אזורית שומרון.

## קישורים חיצוניים
* 
* 

## הערות שוליים

קטגוריה:פלורידה: יישובים
קטגוריה:יישובים שהוקמו ב-1935
נשר רמלה (אתר פלאוליתי)

**נשר רמלה** הוא אתר ארכאולוגי-פרהיסטורי שהתגלה בעקבות פעולות חציבה במפעל נשר רמלה בשפלה. האתר נמצא בתוך שקע קרסטי גדול, תחת כיפת השמים. חפירות האתר חשפו שכבות ארכאולוגיות עמוקות המעידות על ביקורים חוזרים ונשנים במקום של חבורות ציידים באמצע התקופה הפלאוליתית התיכונה, לערך 140–100 אלף שנים לפני זמננו. עיקר העדויות הן כלי צור מסותתים ששימשו לטביחת בעלי חיים ועצמות מאובנות של פרסתנים שניצודו. בחלק מהשכבות קיימים שרידי אש ומדורות. בשכבה התחתונה ביותר באתר התגלו חלקי לסת וגולגולת אנושיים בעלי צורה קדמונית מהצפוי; בתקופה זו כבר ידועים באזור הלבנט וסביבתו אוכלוסיות של אדם מודרני (הומו ספיאנס) ואדם ניאנדרטלי אך האדם מנשר רמלה ארכאי יותר בצורתו.

## גלריית תמונות

## קישורים חיצוניים

* 
* 
* 
* יונת אשחר, תגלית ישראלית: אדם קדמון חדש למדע, מכון דוידסון, 24 ביוני 2021
* יוסי זיידנר, נא להכיר: "טיפוס אדם נשר רמלה" (טיפוס אדם קדמון "חדש") 24 ביוני 2021
* 

## הערות שוליים

קטגוריה:אתרים פלאוליתיים ואפיפלאוליתיים בארץ ישראל
קטגוריה:אתרים פלאואנתרופולוגיים
קטגוריה:רמלה: היסטוריה
יחסי אוסטריה–לוב

[ממוזער|שר החוץ האוסטרי [סבסטיאן קורץ (מימין) נפגש בטריפולי עם ראש ממשלת ההסכמה הלאומית בלוב פאיז א-סראג', 2017]]
**יחסי אוסטריה–לוב** הם יחסי החוץ בין '''רפובליקת אוסטריה''' ובין **[[לוב]]**.

## היסטוריה
לאוסטריה יש קשרים ארוכי שנים עם לוב והיא הייתה בין המדינות הראשונות שהכירו ותמכו במועצת המעבר הלאומית במאבקה להתנער מהדיקטטורה של קדאפי. אוסטריה תמשיך בתמיכתה בבניית לוב דמוקרטית ומשגשגת, נקייה מפחד ודיכוי.

ממשלת אוסטריה מצפה להעצים את שיתוף הפעולה שלה עם ממשלת לוב על בסיס דו-צדדי וכן במסגרת האיחוד האירופי.

עד כה אוסטריה העניקה טיפולים רפואיים מיוחדים באוסטריה ליותר ממאה לוחמי חופש פצועים. צוותי רופאים אוסטרים ביצעו עשרות ניתוחים בבתי חולים בלוב.

חברות אוסטריות, בעלות ניסיון מוצק בלוב, מוכנות לעסוק בשיקום ופיתוח נוסף של לוב.

## נציגויות דיפלומטיות
* אוסטריה מחזיקה בלוב שגרירות בטריפולי.
* לוב מחזיקה באוסטריה שגרירות בווינה.

## קישורים חיצוניים

* יחסי אוסטריה–לוב באתר משרד החוץ האוסטרי

## הערות שוליים

קטגוריה:ערכים ללא קטגוריות פיזיות - יחסי חוץ
ניקולס ניקסון

**ניקולס ניקסון** (באנגלית: **Nicholas Nixon**; נולד ב-27 באוקטובר 1947) הוא צלם אמריקאי.

## ביוגרפיה
ניקסון נולד בדטרויט והושפע בין היתר מעבודתו של ווקר אוונס, הוא סיים תואר באוניברסיטת מישיגן ולאחר מכן למד באוניברסיטת ניו מקסיקו.

תערוכת היחיד הראשונה שלו נערכה במוזיאון לאמנות מודרנית בניו יורק ב-1976, עבודות הצילום שלו התמקדו בעיקר בניו יורק ובבוסטון, הוא זכה מספר פעמים בפרס הקרן הלאומית לאמנויות.

צילומיו מרבים להתמקד בבתי ספר, ילדים בבית ספר ואישים בעלי מוגבלות.

ב-1975 החל את הפרויקט שלו "האחיות בראון" במסגרתו צילם את אשתו ושלוש אחיותיה מדי שנה בסדר קבוע. צילומי הפרויקט הוצגו במספר מוזיאונים ברחבי ארצות הברית.  עד שנת 2021 צולמו האחיות ברציפות 47 שנה.

הוא שימש כמרצה במכללה לאמנות ועיצוב של מסצ'וסטס (Massachusetts College of Art and Design).

## קישורים חיצוניים
* ארבעים שנות צילום של האחיות בראון 1975-2014, באתר הניו יורק טיימס

## הערות שוליים

קטגוריה:צלמים אמריקאים
קטגוריה:זוכי מלגת גוגנהיים
קטגוריה:אמריקאים שנולדו ב-1947
פאול מורגן

**פאול מורגן** (בגרמנית: **Paul Morgan**) היה שחקן, קומיקאי ומחזאי יהודי-אוסטרי.

## קורות חייו
פאול מורגן נולד בווינה בשם **גאורג פאול מורגנשטרן**, בנם הבכור של עורך הדין גוסטב מורגנשטרן ואשתו קלמנטינה מורגנשטרן. למד משחק באוניברסיטה למוזיקה ואמנויות הבמה של וינה, שם שיחק לראשונה בהצגת תיאטרון בשנת 1908. לאחר מספר תפקידים באופרטות הוא הופיע לראשונה כניצב בסרט קולנוע בשנת 1910. בשנת 1914 היה בין הכותבים בכתב העת הסאטירי זימפליציסימוס ומשנת 1917 עבד כמנחה בתיאטרון בברלין, תחת שם הבמה **פאול סטפן**. באותה שנה הוא התחתן עם ג'וזפין לדרר, סטודנטית למשחק (1898–1986).

משנת 1920 היה מנהל התיאטרון של , והופיע לעיתים קרובות במגזינים לצד שחקנים ידועים, בהם  ו. באותה תקופה החל להופיע במופעי קברט גרמני, ולקראת סוף העשור הקליט מספר תקליטים עם  ועם .

בשנת 1919 שיחק בסרטו הראשון של פריץ לאנג, "Halbblut" ("דם מעורב"). לאחר מכן שיחק בסרט נוסף של לאנג, "העכבישים", בתפקיד יהודי. במהלך הקריירה שלו בקולנוע מילא תפקידים שונים בכ-50 סרטים.

ב-1 בדצמבר 1924 פתח מועדון קברט בברלין, יחד עם  ומקס הנסן. במועדון הופיעו קומיקאים ידועים, בהם , וילהלם בנדואו ו. בהופעותיו במועדון נהג מורגן לחקות את אדולף היטלר וללגלג על אמירותיו האנטישמיות. מסיבה זו התיאטרון הותקף בכמה הזדמנויות על ידי ביריוני "החולצות החומות".

עם התגברות התקיפות האנטישמיות, מורגן עזב את גרמניה והיגר להוליווד, ארצות הברית, שם הופיע כשחקן בהפקות של סרטים אמריקאיים שצולמו מחדש בגרמנית. סרטים אלה לא נחלו הצלחה. בשנת 1933 חזר לאירופה, בתחילה לשווייץ ולאחר מכן לווינה. הוא שב לשתף פעולה עם רוביצ'ק, ובשנים 1935–1936 כתב את הליברטו לאופרטה "אקסל בשערי גן העדן" של , בכיכובה של צארה ליאנדר.

במרץ 1938, זמן קצר לאחר האנשלוס, מורגן נעצר על ידי אנשי שלטון הנאצים באוסטריה וגורש למחנה הריכוז דכאו, ומשם הועבר למחנה הריכוז בוכנוואלד. ב-10 בדצמבר 1938 אולץ מורגן לרוץ במחנה בתנאי קור ושלג קיצוניים. הוא חלה בדלקת ריאות קשה ונפטר באותו יום.

## קישורים חיצוניים
* 

## הערות שוליים

קטגוריה:זמרים-יוצרים יהודים
קטגוריה:קומיקאים יהודים
קטגוריה:שחקני תיאטרון יהודים אוסטרים
קטגוריה:שחקני קולנוע וטלוויזיה יהודים אוסטרים
קטגוריה:יהודים בשואה: אוסטריה
קטגוריה:אסירים במחנה הריכוז דכאו
קטגוריה:נספים במחנה הריכוז בוכנוואלד
קטגוריה:שחקנים שנספו בשואה
קטגוריה:אוסטרים שנולדו ב-1886
קטגוריה:אוסטרים שנפטרו ב-1938
סרגיי קולוקולוב

**סרגיי קולוקולוב** (11 באפריל 1962 בחרסון, ברית המועצות – 25 בספטמבר 2008, חרסון, אוקראינה). היה חותר קיאקים שהתאמן והתחרה בנבחרת הקיאקים של ברית המועצות. קולוקולוב זכה מספר מדליות באליפויות העולם לרבות מדליות זהב.

סרגיי קולוקולוב נולד בחרסון והחל להתאמן בקיאק בגיל צעיר. בשנת 1981 הוא ניצח באליפות ברית המועצות ובעקבות כך הצוות נשלח לאליפות העולם. באליפות העולם בנוטינהאם הוא זכה במדליית זהב במרחק 10,000 (ביחד עם אלכסנדר ירמילוב) ובמדליית כסף ב-1,000 מ'. בשנת 1982 הוא זכה באליפות ברית המועצות ב-500 מ' ו-1,000. באליפות העולם של אותה שנה הוא זכה במדליית זהב ב-500 מ'. גם באליפות ברית המועצות 1983 סרגיי קולוקלוב זכה בתחרויות 500 מ' ו-1,000 מ'. באליפות העולם הוא זכה במדליית כסף וארד.

לסרגיי קולוקלוב היו סיכויים טובים להופעה מוצלחת באולימפיאדת 1984, אך מסיבות פוליטיות משלחמת ברית המועצות לא השתתפה.

בשנת 1987 קולוקולוב ניצח בפעם האחרונה באליפות ברית המועצות, עזב את הספורט התחרותי והחל לעבוד כמאמן.

הוא נפטר בשנת 2008 ונטמן בעיר הולדותו.

## קישורים חיצוניים

* תוצאות של קולוקולוב באליפויות העולם

קטגוריה:קיאקיסטים סובייטים
קטגוריה:מאמני ספורט
קטגוריה:אלופי עולם בספורט
קטגוריה:סובייטים שנולדו ב-1962
קטגוריה:נפטרים ב-2008
גבינת פניר

**פניר** (בהינדי: **पनीर**; באורדו: **پنیر**; באנגלית: **Paneer**) היא גבינה הודית, המיוצרת מחלב פרה או תאו ונפוצה במדינות תת-היבשת ההודית.

הפניר נחשבת לגבינה רכה, אך היא אינה נמסה. בעת ההכנה מוסיפים לה חומצות מזון שמקורן בחמאה מזוקקת, בפירות ובצומח: חומץ או מיץ לימון.

## היסטוריה
גבינת הפניר מוזכרת לא מעט בתרבות ההודית וקיימת מחלוקת רב שפתית על ההיסטוריה שלה.

אזכור ראשון לגבינת הפניר הוא מהמאה ה-12, בתקופה זו השתמשו הסנסקריטים במרכיבי הפניר על מנת להכין כדורי גבינה בשם סאנה .

בתרבות הפרסית ובשפות איראניות נוספות הפניר מוזכרת כשם כללי לגבינה, ולכן קיימת האפשרות שהגבינה הגיעה לתת היבשת ההודית בעת השלטון המוסלמי.

בשפה הפרסית, גבינת פניר מכונה באופן ספציפי בשם "پنیر آسیایی" (הגייה: "פאניר אסייאהי"), שמשמעותו "גבינה אסייתית".

טענה נוספת היא שהגבינה הובאה לאזור היבשת ההודית במאה ה-16 על ידי חיילי האימפריה המוגולית.
[ממוזער|211x211 פיקסלים|הכנה של תבשיל [פלאק פניר|פאלאק פניר]]

## מאכלים נפוצים
הגבינה קלה להכנה ביתית ולכן נחשבת למרכיב עיקרי במאכלים שונים:
* **פניר פולאו** - אורז מטוגן בתוספת תבלינים וגבינת פניר.
* **מטאר פניר** - תבשיל אפונה ברוטב עגבניות וגבינת פניר.
* **שהאי פניר** - תבשיל עגבניות קרמי שמזכיר שקשוקה בתוספת גבינת פניר.
* **[[פניר טיקה]]** - קוביות גבינה וירקות על שיפוד הנצלים בטנדור.
* **פאלאק פניר** - תבשיל תרד בתוספת ג'ינג'ר, שום וגבינת פניר.

ממוזער|פיצה עם גבינת פניר|211x211 פיקסלים

## קישורים חיצוניים

* 
*מתכון: גבינת פניר הודית, אתר מאקו
* 

## הערות שוליים

קטגוריה:המטבח ההודי
פניר
קבלת שבת בגני ילדים

ממוזער|אפיית חלות בגן ילדים בערב שבת, שנות ה-90
**קבלת שבת** היא טקס שנהוג **ב[[גן ילדים|גני ילדים]]** יהודיים בישראל. מדי יום שישי נבחרים מבין ילדי הגן ילד, המכונה **אבא של שבת**, וילדה, המכונה **אמא של שבת**, לעמוד בראש הטקס. בטקס מדמים בדרך כלל קידוש והדלקת נרות שבת.

## פרטי הטקס
הטקס מתקיים בגני הילדים היהודיים מדי ערב שבת. בכל שבוע נבחרים ילד וילדה מהגן להשתתף בטקס. נהוג שהילדה מביאה חלה, והילד מביא מיץ ענבים או עוגה. הילדה מדמה את הדלקת נרות השבת כשלראשה כיסוי ראש, והילד חובש כיפה ומדמה את הקידוש. בגני הילדים החרדיים שבהם נהוגה הפרדה מגדרית, מקיימים את הטקס עם "אבא" או "אמא" בלבד.

הטקס הוא חלק מ"קבלת השבת" בגן, שכוללת לרוב שירי שבת שונים כמו "לכה דודי" ו"שלום עליכם", ולעיתים סיפורים כמו "שמלת השבת של חנה'לה" או אפיית חלות משותפת.

## ביקורת וחלופות
על הטקס בצורתו הקלאסית נמתחה ביקורת מכיוונים שונים, על המוטיבים הדתיים שבו שיכולים להוות הדתה, על חלוקת התפקידים הסטריאוטיפית בין הילד לילדה, על הצגת האפשרות של "אבא ואמא" כאופציה היחידה למשפחה, על כך שהטקס מפלה את תרבותם של ילדים שאינם יהודים אם ישנם בגן, ועל התחרות שהתפתחה בחלק מהמקומות שהביאה להשקעה מוגזמת של ההורים בטקס. בעקבות הביקורת הועלו חלופות שונות לטקס. ארגון חוש"ן המליץ על ההגדרה "מקבלי שבת" במקום "אבא ואמא של שבת".

## ראו גם
* קבלת שבת
* ערב שבת

## קישורים חיצוניים
* קבלת שבת בגן באתר האגף לחינוך קדם יסודי, משרד החינוך

## הערות שוליים

קטגוריה:חינוך לגיל הרך
קטגוריה:תרבות יהודית בישראל
קטגוריה:קבלת שבת
קטגוריה:מנהגי שבת
קטגוריה:משחקי ילדים
קטגוריה:מנהגים יהודיים
איירון מן: הרפתקאות משוריינות

**איירון מן: הרפתקאות משוריינות** (באנגלית: **Iron Man: Armored Adventures**) היא סדרת אנימציה בגרפיקת תלת-ממד אמריקאית, המבוססת באופן רופף על סדרת הקומיקס איירון מן מבית מארוול קומיקס. הסדרה הופקה לשידור על ידי סטודיו האנימציה Marvel Animations עבור הרשתות הצרפתיות France 2 ו-France 4. היא עלתה לשידור ברשת ניקטונס האמריקאית ב-24 באפריל 2009 ושודרה למשך שתי עונות עד ל-25 ביולי 2012.

עורך הסדרה הראשי הוא כריסטופר יוסט, שעבד בין היתר גם על הסדרה וולברין והאקס-מן. סדרת האנימציה אינה קשורה לסרט האנימציה "איירון מן הבלתי מנוצח" משנת 2007, אם כי הוא כולל את אותו צוות דיבוב ומספר אלמנטים מוזיקליים מתוכו. זוהי סדרת האנימציה הראשונה מאז "איירון מן: סדרת האנימציה", שרצה בין השנים 1994 עד 1996, והיא החלה בשידור לאחר הצלחת סרט הלייב אקשן "איירון מן".

הסדרה עוקבת אחר ילד הפלא טוני סטארק והאלטר אגו שלו איירון מן, אשר משתמש בהמצאות הטכנולוגיות שלו כדי להילחם באיומים טכנולוגיים אחרים. בהרפתקאותיו המסוכנות והנועזות עוזרים לו חבריו ג'יימס "רודי" רודס ופפר פוטס. עונתה הראשונה של הסדרה כללה 26 פרקים והופיעו בה דמויות רבות כמו טוני סטארק, ג'יימס "רודי" רודס, פפר פוטס, ג'ין חאן, האפי הוגאן, ויטני שטיין, מיסטר פיקס, ויפלאש, אובדיה סטיין והופעות קמע של הפנתר השחור, הענק הירוק, ריק ג'ונס, ניק פיורי וסוכנות הביון S.H.I.E.L.D.. עונתה השנייה של הסדרה כללה אף היא 26 פרקים והופיעו בה דמויותיהם של האלמנה השחורה, הוקאיי, דוקטור דום, מגנטו וג'סטין האמר.

החל מינואר 2021, שתי עונות הסדרה ניתנות לצפייה בשירות הסטרימינג דיסני+.

## קישורים חיצוניים
* 

קטגוריה:סדרות הנפשה אמריקאיות
קטגוריה:סדרות טלוויזיה המבוססות על קומיקס
קטגוריה:מארוול קומיקס - סדרות טלוויזיה
קטגוריה:איירון מן
קטגוריה:סדרות הנפשה של מארוול קומיקס
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2009
ברקלי דאפילד

**ברקלי דאפילד** (באנגלית: **Burkely Duffield**; נולד ב-9 באוגוסט 1992) הוא שחקן קנדי, הידוע מתפקידו כאדי מילר בסדרת הטלוויזיה "בית אנוביס" וכהולדן מתיוס בסדרה "Beyond". 

## ביוגרפיה
דאפילד נולד בוונקובר, קולומביה הבריטית קנדה. אחותו היא השחקנית ויקטוריה דאפילד.

### קריירה
דאפילד ערך את הופעת הבכורה הראשונה שלו בסרט הדרמה "Under the Mistletoe". לאחר מכן החל לשחק בתפקיד ראשי בסדרת המסתורין של רשת ניקלודיאון, "בית אנוביס". 

בין השנים 2017–2018 שיחק דאפילד בתפקיד הראשי  של הולדן מתיוס בסדרת הדרמה והמד"ב "הכוח שמעבר" שנמשכה שתי עונות.

באוגוסט 2019 לוהק דאפילד לסרט הסלאש של נטפליקס "יש מישהו בתוך הבית שלך". הסרט יצא לאקרנים בשנת 2021.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1992
פרי דין יאנג

**פרי דין יאנג** (באנגלית: **Perry Deane Young**; 27 במרץ 1941, וודיפין - 1 בינואר 2019, צ'אפל היל) היה סופר ועיתונאי אמריקני.

## קורות חיים

פרי דין יאנג נולד בוודפין, קרולינה הצפונית כצעיר מבין 13 ילדי המשפחה. במהלך לימודי בית הספר הוא היה עורך של עיתון התלמידים ובסיומה זכה למלגת לימודים באוניברסיטת קרוליינה הצפונית בצ'אפל היל. הוא החל ללמוד בה בשנת 1959 (את הדיפלומה קיבל בשנת 1994).

לאחר נשירה מלימודי האוניברסיטה פרי דין יאנג עבד בכמה עיתונים ובשנת 1966 הצטרף לכוחות מילואים. בשנת 1968 הוא הגיע כעיתונאי לסייגון. הוא תיאר את מתקפת טט שהחלה זמן קצר לאחר הגעתו. בשנת 1975 הוא פרסם את ספרו Two of the Missing על זוג עיתונאים אמריקאים שנעלמו במהלך עבודתם בווייטנאם.

לאחר שנודע לו על סיפורו של דייוויד קופיי, יאנג הציע לו לכתוב ספר על חייו. הספר פורסם בשנת 1977 והגיע לרשימת רבי-המכר של הניו יורק טיימס. באותה תקופה קופיי ויאנג החלו לחיות כזוג.

בנוסף לספרים פרי דין יאנג כתב כמה מחזות שהועלו על הבמה התיאטרון המקומי.

בשנים 1996–2003 יאנג עבד כעיתונאי בעיתון מקומי בצ'אפל היל.

הוא נפטר בשנת 2019 מסרטן.

## קישורים חיצוניים
* 
* 
* קורות חיים

קטגוריה:עיתונאים אמריקאים
קטגוריה:סופרים להט"בים אמריקאים
קטגוריה:בוגרי אוניברסיטת קרוליינה הצפונית בצ'אפל היל
קטגוריה:היסטוריונים אמריקאים
קטגוריה:ביוגרפים אמריקאים
קטגוריה:אמריקאים שנפטרו מסרטן
קטגוריה:אמריקאים שנולדו ב-1941
קטגוריה:אמריקאים שנפטרו ב-2019
נחשון נגלר

**נחשון נגלר** (נולד ב-1974) הוא קצין משטרה ישראלי בדרגת ניצב, המכהן כמפקד המשמר הלאומי של ישראל. בתפקידיו הקודמים כיהן כמפקד הימ"מ, כמפקד מרחב הנגב במחוז דרום של משטרת ישראל וכסגן מפקד משמר הגבול.

## ביוגרפיה
נולד וגדל בקיבוץ בארי.

בשנת 1993 התגייס לצה"ל והתנדב ליחידת שלדג, שם עבר מסלול הכשרה כלוחם וכמפקד. השתחרר מצה"ל ב-1998 בדרגת סרן, וב-1999 התגייס למשטרת ישראל כלוחם בימ"מ. ב-2007, במהלך שירותו, איבד את עינו בפעילות מבצעית.

בשנת 2011 מונה לסגן מפקד הימ"מ (בדרגת סגן-ניצב), ובעת כהונתו אירע הפיגוע בכביש 12, בו נהרג פקודו פסקל אברהמי. על תפקודו באירוע, עוטר יחד עם אחדים מלוחמי היחידה בעיטור המופת.

בפברואר 2015, עם מינויו של מפקד הימ"מ שלומי מיכאל למפקד מחוז יהודה ושומרון, מונה נגלר לממלא מקום מפקד היחידה. בדצמבר של אותה שנה, מונה על ידי המפכ"ל רוני אלשיך לתפקיד מפקד היחידה באופן קבוע, וזמן קצר לאחר מכן הועלה לדרגת ניצב-משנה.

משך כהונתו כמפקד היחידה היה הארוך ביותר בתולדותיה. במהלך שנים אלה, התמודדה היחידה עם עשרות רבות של אירועים מבצעיים, ביניהם: מעצר רוצחי איתם ונעמה הנקין, סיכול המחבלים שביצעו את פיגועי הירי ברחוב דיזנגוף ובאזור התעשייה ברקן, מעצר רוצחה של אורי אנסבכר וסיכול המחבל שביצע את הפיגוע המשולב בצומת אריאל. כמו כן, הוביל מספר ביקורים של מנהיגי מדינות ושרים בבסיס היחידה.

במרץ 2021 הועלה לדרגת תת-ניצב, וביוני של אותה שנה מונה למפקד מרחב הנגב במחוז דרום של משטרת ישראל. בתקופת כהונתו נדרש להתמודד עם מפלס הפשיעה הגובר בנגב ובשלהי כהונתו נפצע בתאונת דרכים יחד עם כמה מבני משפחתו.

ביולי 2023 מונה לסגן מפקד משמר הגבול, ובספטמבר סיים את תפקידו כמפקד מרחב הנגב. בספטמבר 2024 מונה למפקד המשמר הלאומי של ישראל והועלה לדרגת ניצב.

בעל תואר ראשון בהיסטוריה של המזרח התיכון ותואר שני במדעי המדינה, שניהם מאוניברסיטת חיפה.

## חיים אישיים
נגלר נשוי ואב לארבעה.

## קישורים חיצוניים

## הערות שוליים

קטגוריה:לוחמי יחידת שלדג
קטגוריה:מפקדי הימ"מ
קטגוריה:שוטרים שעוטרו בעיטור המופת
קטגוריה:שוטרי משמר הגבול
קטגוריה:בארי: אישים
קטגוריה:שדה נחום: אישים
קטגוריה:בוגרי אוניברסיטת חיפה
קטגוריה:ניצבי משטרת ישראל
קטגוריה:ישראלים שנולדו ב-1974
יחסי אוסטריה–תוניסיה

[ממוזער|מימין: [ראש ממשלת תוניסיה אל-חביב א-סיד, נשיא אוסטריה היינץ פישר ושר החוץ האוסטרי סבסטיאן קורץ נפגשים בשולי העצרת הכללית של האומות המאוחדות בניו יורק, 2015]]
**יחסי אוסטריה–תוניסיה** הם יחסי החוץ בין אוסטריה ותוניסיה.

## סקירה כללית
אוסטריה ותוניסיה כוננו יחסים דיפלומטיים במהלך שנות ה-60. מאז, שתי המדינות משתפות פעולה ברמה הפוליטית, הכלכלית, התרבותית או המדעית. שתי המדינות חתמו על הסכמים רבים, בתחומי הכלכלה, סחר, מיסים, תחבורה אווירית, ועוד. תוניסיה היא יעד טיול פופולרי עבור אוסטרים רבים.

## נציגויות דיפלומטיות
* אוסטריה מחזיקה בתוניסיה שגרירות בתוניס.
* תוניסיה מחזיקה באוסטריה שגרירות בווינה.

## קישורים חיצוניים

* שגרירות אוסטריה בתוניס באתר משרד החוץ האוסטרי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטריה–יוגוסלביה

[ממוזער| [יוסיפ ברוז טיטו ויובנקה ברוז בווינה בשנת 1967]]
**יחסי אוסטריה–יוגוסלביה** היו יחסי חוץ היסטוריים בין אוסטריה ויוגוסלביה.

## היסטוריה
### בין מלחמות העולם
שתי המדינות נוצרו לאחר פירוק האימפריה האוסטרו-הונגרית בשנת 1918. הרפובליקה האוסטרית הראשונה הייתה מדינה יורשת של האימפריה ואילו יוגוסלביה נוצרה לאחר איחודה של ממלכת סרביה כפי שהייתה קודם מלחמת העולם הראשונה עם מדינת הסלובנים, הקרואטים והסרבים (האזורים הדרום-סלאביים באימפריה האוסטרו-הונגרית). בימים שקדמו לאיחוד זה התמזגה ממלכת סרביה עם באנאט, באצ'קה ובארניה וממלכת מונטנגרו. בתקופה בין שתי מלחמות העולם היחסים בין הרפובליקה האוסטרית הראשונה לבין ממלכת יוגוסלביה סומנו על ידי הסכסוך האוסטרו-סלובני בקרינתיה, משאל העם בקרינתיה, 1920 והקמת ההסכמה הקטנה, 1934 פרוטוקולי רומא בין אוסטריה, הונגריה ואיטליה הפאשיסטית והאנשלוס בשנת 1938.

### מלחמת העולם השנייה
מהאנשלוס עד סוף מלחמת העולם השנייה בשנת 1945, אוסטריה חלק מגרמניה הנאצית. מלחמת העולם השנייה ביוגוסלביה החלה ב-6 באפריל 1941 והובילה לחלוקת המדינה ולמלחמת השחרור הממושכת נגד מדינות הציר ומשטרי הבובות שהוקמו במדינה.

### לאחר מלחמת העולם השנייה
ימין|ממוזער| מפגש משלחת הלשכה הכלכלית האוסטרית עם נשיא יוגוסלביה יוסיפ ברוז טיטו.
[ממוזער| שגרירות יוגוסלביה ב[וינה|ווינה (היום שגרירות קרואטיה)]]
[ממוזער| שגרירות אוסטריה ב[בלגרד (מאז 1955)]]
לאחר תום המלחמה אוסטריה הייתה תחת הכיבוש של בעלות הברית ואילו יוגוסלביה התאחדה בשם הרפובליקה העממית הפדרלית של יוגוסלביה. לאחר חתימת אמנת המדינה האוסטרית על ידי אוסטריה וארבע המעצמות הכובשות (צרפת, ברית המועצות, בריטניה וארצות הברית) נחתם ההסכם גם על ידי יוגוסלביה השכנה. אוסטריה, כמדינה נייטרלית, והפיצול היוגוסלבי-סובייטי לאחר 1948, אשר גרם לכניסת יוגוסלביה לארגון המדינות הבלתי-מזדהות, הביא לשיתוף פעולה בין המדינות באופן הדוק בבניית גשרים באירופה בתקופת המלחמה הקרה, במיוחד במסגרת הוועידה לביטחון ולשיתוף פעולה באירופה (כיום OSCE). היחסים הפורמליים התפתחו עוד יותר עם הקמת קבוצת העבודה האלפים-אדריאטית בשנת 1978. בשנת 1989, יחד עם הונגריה ואיטליה, אוסטריה ויוגוסלביה היו החברות המייסדות של היוזמה המרכז אירופית. בעוד שבשלבים הראשונים של המשבר ביוגוסלביה אוסטריה עדיין לא הייתה מדינה חברה באיחוד האירופי, המדינה עדיין הייתה תמכה בצורה ברורה בזכות ההגדרה העצמית של הרפובליקה הסוציאליסטית של סלובניה והרפובליקה הסוציאליסטית של קרואטיה. נבחרת יוגוסלביה בכדורגל שיחקה את משחקה הבינלאומי האחרון ב-13 בנובמבר 1991 במוקדמות יורו 1992 של אופ"א מול נבחרת אוסטריה בכדורגל וזכתה בו בתוצאה 2:0.

## קישורים חיצוניים

## הערות שוליים

יוגוסלביה